Daniel Ambat

Mayor Jenderal TNI (Purn.) Daniel Ambat (lahèr 1 Dèsèmber 1956) panèka perwira pansiyunan Angkatan Darat Indonèsia sè atugas mènangka Staf Khusus Kepala Staf Angkatan Darat. Staf Khusus Kepala Staf Angkatan Darat atugas ka'angghuy ngosollaghi bân abahas arah kebijaghân sè sèfatna hosos ghâbây pimpinan dâlem ngala' kapotosan.

Daniel, lolosân Akmil taon 1983, dâri cabang Infanteri (Kopassus). Posisi sabellunna jenḍeral bintang ḍuwâ' panèka Komandan Divisi Infanteri 1/Kostrad. "Putra Sangihe Jabat Panglima Divisi Infanteri 1 Kostrad"  Website manadotoday.com

 Pâmbèbasân Sanḍera 
Salèrana panèka prajurit TNI sè fènomenal, è taon 1997, bisa mabèbas sanḍera sè anyama Markimin ḍâri OPM è Arso, Papua. Sè luwar biyasa, Daniel Ambat, sè bâkto jârèya ghi' apangkat Letnan Kolonèl bân atugas mènangka Komandan Satgas Kopassus è Papua, bisa abèbasaghi sanḍera kalabân aman, taḍâ' sabutèr pâluru sè ètemba' bâ pamimpin rombongan sanḍera kantos toron ḍâri ghunong ka'angguy abâli ka NKRI.

Carèta sè sa'ongghuna ècarèta'aghi è bukuna Daniel Ambat, The Golden Hearted General, sè èterbi'aghi è taon 2013. Pânolèssa, Maria Dominique, ḍâteng langsung ka Papua ka'angghuy nemmonè Markimin bân pan-bârâmpan mantan angghuta OPM sè16 taon sabellunna aropa'aghi saksèh bân orèng sè nyanḍera.

 Karir Militèr 
Daniel Ambat panèka mantan Komandan Satuwân-81, sè sabellunna èkennal kalabân nyama Sat-81/Gultor. Salèrana atugas è Kopassus ra-kèra 23 taon, bân aghâdhui posisi struktural palèng ahèr mènangka Komandan Divisi Infanteri 1/Kostrad (Pangdivif-1/K) molaè Juli 2012 kantos Maret 2014.

 Ka'oḍi'an Pribaḍi 
Sa'ellana Daniel Ambat akabin sareng Margarita Adel Makaluas, kaduwâ'na anḍi' pottra lake' bân binè' èngghi panèka Anitha Stephanie Ambat bân Michael Americo Ambat.

 Sombher